गैस लीक होने के कारण धमाका; इलाके में ड्रैगन बोट फेस्टिवल की तैयारी चल रही थी
China Yinchuan Restaurant Explosion Latest News and Update; चीन के यिनचुआन शहर में बुधवार देर रात एक रेस्टोरेंट में धमाका हो गया। हादसे में 31 लोगों की मौत हो गई। चीनी मीडिया 'शिन्हुआ' के मुताबिक, गैस के रिसाव के कारण धमाका हुआ।
चीन के यिनचुआन शहर में बुधवार देर रात एक रेस्टोरेंट में धमाका हो गया। हादसे में 31 लोगों की मौत हो गई। चीनी मीडिया 'शिन्हुआ' के मुताबिक, गैस के रिसाव के कारण धमाका हुआ। 7 लोग घायल बताए जा रहे हैं। सभी को इलाज के लिए अस्पताल ले जाया गया है।
हादसे के दौरान इलाके में काफी भीड़ थी। यहां ड्रैगन बोट फेस्टिवल की तैयारियां चल रही थीं। यिनचुआन शहर 'निंग्जिया' नाम के स्वशासित प्रांत की राजधानी है। इस प्रांत कि आबादी 68 लाख है। इनमें से 36% लोग मुस्लिम हैं।
चीनी मीडिया 'शिन्हुआ' ने हादसे के बाद की कुछ तस्वीरें जारी की हैं। इसमें आग बुझने के बाद मौके पर मौजूद दमकल विभाग की गाड़ियां नजर आ रही हैं। दमकलकर्मी घायल लोगों को एंबुलेंस तक ले जाते हुए भी दिख रहे हैं।
हादसे की तस्वीरें देखें...
धमाके के बाद आग फैली
दमकल विभाग के एक अधिकारी ने बताया कि रेस्टोरेंट में पहले तो एक धमाका हुआ। इसके बाद वहां आग लग गई। आग इतनी भयानक थी कि तेजी से फैल गई। हालांकि, दमकल की गाड़ियां फौरन मौके पर पहुंच गईं और आग पर काबू पा लिया गया।
रेस्टोरेंट में हुए धमाके के बाद लोगों की सेफ्टी को लेकर सरकार पर सवाल उठ रहे हैं। लोग सरकार से घनी आबादी वाले इलाके को सुरक्षित बनाने के लिए योजनाएं बनाने की मांग कर रहे हैं।
7 महीने पहले 15 मंजिला इमारत में लगी थी आग
ये पहली बार नहीं है जब चीन के किसी रेसिडेंशियल एरिया या घनी आबादी वाले इलाके में धमाका हुआ या आग लगी हो। 25 नवंबर 2022 को शिंजियांग में एक बिल्डिंग की 15वीं मंजिल में आग लगी गई थी। इस हादसे में 10 लोगों की मौत हो गई थी। 9 लोग घायल हुए थे। न्यूज एजेंसी रॉयटर्स के मुताबिक, इलेक्ट्रिक सॉकेट एक्सटेंशन के चलते आग लगी थी। पुलिस के मुताबिक, इमारत में सुरक्षा के पुख्ता इंतजाम नहीं थे।ये खबरें भी पढ़ें...
10 मिनट में 50 गाड़ियां आपस में टकराईं, 16 लोगों की मौत; 66 घायल हुए
चीन के हुनान प्रोविंस में सड़क हादसा हुआ। इसमें 16 लोगों की मौत हो गई, जबकि 66 लोग घायल हुए हैं। इनमें 8 की हालत गंभीर बताई जा रही है। रिपोर्ट्स के मुताबिक हादसे के समय हाइवे पर 10 मिनट के भीतर 50 वाहन आपस में टकरा गए थे। जिससे कई गाड़ियों में आग लग गई। पढ़ें पूरी खबर...
चीन में प्लांट में आग से 38 की मौत, दो लोग लापता; हादसे के पीछे साजिश का शक, संदिग्ध हिरासत में
चीन में एक निजी कंपनी के प्लांट में आग लगने से 38 लोगों की मौत हो गई। हादसे में दो लोग घायल हुए, वहीं दो लापता रहे। जांच एजेंसियों को आग के पीछे साजिश का शक था। ग्लोबल टाइम्स के मुताबिक पुलिस ने कुछ संदिग्धों को हिरासत में लिया गया। हालांकि, उनके बारे में जानकारी सार्वजनिक नहीं की गई। पढ़ें पूरी खबर...
चीन के चांग्शा में 42 मंजिल इमारत में लगी आग, 36 फायर टेंडर और 280 फायर फाइटर्स मौके पर पहुंचे
चीनी शहर चांग्शा में एक 42 मंजिला बिल्डिंग में भीषण आग लग गई। इस बिल्डिंग में सरकारी टेलिकोम कंपनी समेत कई अन्य कंपनियों के दफ्तर थे। हालांकि, घटना में अभी किसी के हताहत नहीं हुआ। पढ़ें पूरी खबर...